《和葺芷雪韵 其一》
宋代·郑清之

冰山凿碎五丁力，散作席花谁捆织。射雕人去飞燕寒，拥衾内视方闭息。

能令赤凤冒白羽，夜半翾翻天际识。白云乡中助剧戏，从以万妃纷玉色。

鸾沼乍惊舞明镜，虎盐未见盖危石。乍离还合纷总总，已定复飘如得得。

姑置是事先年丰，有突不黔应笑墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。